CELEX: 32021R0267
Language: el
Date: 2021-02-16 00:00:00
Title: Κανονισμός (ΕΕ) 2021/267 του Ευρωπαϊκού Κοινοβουλίου και του Συμβουλίου της 16ης Φεβρουαρίου 2021 για τη θέσπιση ειδικών και προσωρινών μέτρων λόγω της συνεχιζόμενης κρίσης της νόσου COVID-19 σχετικά με την ανανέωση ή παράταση ορισμένων πιστοποιητικών, αδειών και εγκρίσεων, την αναβολή ορισμένων περιοδικών ελέγχων και περιοδικής κατάρτισης σε ορισμένους τομείς της νομοθεσίας για τις μεταφορές και την παράταση ορισμένων περιόδων που αναφέρονται στον κανονισμό (ΕΕ) 2020/698 (Κείμενο που παρουσιάζει ενδιαφέρον για τον ΕΟΧ)

22.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 60/1
               
            
         ΚΑΝΟΝΙΣΜΟΣ (ΕΕ) 2021/267 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 16ης Φεβρουαρίου 2021
         για τη θέσπιση ειδικών και προσωρινών μέτρων λόγω της συνεχιζόμενης κρίσης της νόσου COVID-19 σχετικά με την ανανέωση ή παράταση ορισμένων πιστοποιητικών, αδειών και εγκρίσεων, την αναβολή ορισμένων περιοδικών ελέγχων και περιοδικής κατάρτισης σε ορισμένους τομείς της νομοθεσίας για τις μεταφορές και την παράταση ορισμένων περιόδων που αναφέρονται στον κανονισμό (ΕΕ) 2020/698
         (Κείμενο που παρουσιάζει ενδιαφέρον για τον ΕΟΧ)
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 και το άρθρο 100 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Αφού ζήτησαν τη γνώμη της Επιτροπής των Περιφερειών,
         Αποφασίζοντας σύμφωνα με τη συνήθη νομοθετική διαδικασία (2),
         Εκτιμώντας τα ακόλουθα:
         
                     (1)
                  
                  
                     Η συνεχιζόμενη πανδημία COVID-19 και η επακόλουθη κρίση στον τομέα της δημόσιας υγείας αποτελούν μια άνευ προηγουμένου πρόκληση για τα κράτη μέλη και επιβαρύνουν σημαντικά τις εθνικές αρχές, τους πολίτες της Ένωσης και τους οικονομικούς φορείς, ιδίως εκείνους του τομέα των μεταφορών. Η κρίση στον τομέα της δημόσιας υγείας έχει δημιουργήσει έκτακτες περιστάσεις που επηρεάζουν τη συνήθη δραστηριότητα των αρμόδιων αρχών στα κράτη μέλη, καθώς και το έργο των επιχειρήσεων μεταφορών όσον αφορά τις διοικητικές διατυπώσεις που πρέπει να διεκπεραιωθούν σε διάφορους τομείς των μεταφορών, οι οποίες δεν μπορούσαν ευλόγως να έχουν προβλεφθεί κατά τον χρόνο έκδοσης των σχετικών μέτρων. Οι εν λόγω έκτακτες περιστάσεις έχουν σημαντικό αντίκτυπο σε διάφορους τομείς που καλύπτονται από το ενωσιακό δίκαιο για τις μεταφορές.
                  
               
                     (2)
                  
                  
                     Ειδικότερα, οι μεταφορείς και άλλα ενδιαφερόμενα πρόσωπα ενδέχεται να μην είναι σε θέση να ολοκληρώσουν τις διατυπώσεις ή τις διαδικασίες που απαιτούνται προκειμένου να συμμορφωθούν με ορισμένες διατάξεις του ενωσιακού δικαίου για την ανανέωση ή την παράταση της ισχύος πιστοποιητικών, αδειών και εγκρίσεων ή για την ολοκλήρωση άλλων ενεργειών που είναι αναγκαίες για τη διατήρηση της ισχύος τους. Για τους ίδιους λόγους, οι αρμόδιες αρχές των κρατών μελών ενδέχεται να μην είναι σε θέση να συμμορφωθούν με τις υποχρεώσεις που ορίζει το ενωσιακό δίκαιο και να διασφαλίσουν τη διεκπεραίωση των σχετικών αιτήσεων που υποβάλλουν οι μεταφορείς προτού λήξουν οι ισχύουσες προθεσμίες.
                  
               
                     (3)
                  
                  
                     Ο κανονισμός (ΕΕ) 2020/698 του Ευρωπαϊκού Κοινοβουλίου και του Συμβουλίου (3) θεσπίζει ειδικά και προσωρινά μέτρα σχετικά με την ανανέωση και παράταση της περιόδου ισχύος ορισμένων πιστοποιητικών, αδειών και εγκρίσεων και την αναβολή ορισμένων περιοδικών ελέγχων και περιοδικής κατάρτισης που, σύμφωνα με τις νομοθετικές πράξεις της Ένωσης που αναφέρονται στον εν λόγω κανονισμό, θα έπρεπε να έχουν λάβει χώρα εντός της περιόδου από 1ης Μαρτίου 2020, ή σε ορισμένες περιπτώσεις από 1ης Φεβρουαρίου 2020, έως 31ης Αυγούστου 2020. Σύμφωνα με τον εν λόγω κανονισμό, η ανανέωση ή παράταση των εν λόγω πιστοποιητικών, αδειών και εγκρίσεων, καθώς και η διενέργεια ορισμένων περιοδικών ελέγχων και περιοδικής κατάρτισης ανανεώθηκαν, παρατάθηκαν ή αναβλήθηκαν, αναλόγως, για περίοδο έξι μηνών ή, σε ορισμένες περιπτώσεις, επτά μηνών.
                  
               
                     (4)
                  
                  
                     Ορισμένα κράτη μέλη τα οποία την 1η Αυγούστου 2020 θεώρησαν ότι η ανανέωση ορισμένων πιστοποιητικών, αδειών και εγκρίσεων και η ολοκλήρωση ορισμένων περιοδικών ελέγχων ή περιοδικής κατάρτισης ήταν πιθανό να παραμείνουν ανέφικτες και πέραν της 31ης Αυγούστου 2020, λόγω των μέτρων που είχαν λάβει για την πρόληψη ή την ανάσχεση της εξάπλωσης της νόσου COVID-19, υπέβαλαν αιτιολογημένες αιτήσεις στην Επιτροπή για την έγκριση εφαρμογής περαιτέρω μεμονωμένων παρατάσεων. Η Επιτροπή εξέδωσε έξι αποφάσεις έγκρισης τέτοιων παρατάσεων (4).
                  
               
                     (5)
                  
                  
                     Παρά την κάποια βελτίωση στην κρίση που συνδέεται με την πανδημία COVID-19 κατά τη διάρκεια του θέρους του 2020, η συνέχιση και, σε ορισμένες περιπτώσεις, η επιδείνωση των επιπτώσεων της εν λόγω κρίσης κατά τη διάρκεια του τρίτου τριμήνου του 2020 έχουν υποχρεώσει τα κράτη μέλη να διατηρήσουν και, σε ορισμένες περιπτώσεις, να ενισχύσουν τα μέτρα που έχουν λάβει για την πρόληψη της διασποράς της COVID-19. Τα εν λόγω μέτρα έχουν ως συνέπεια οι μεταφορείς και άλλα ενδιαφερόμενα πρόσωπα να μην είναι ενδεχομένως σε θέση να ολοκληρώσουν τις διατυπώσεις ή τις διαδικασίες που απαιτούνται προκειμένου να συμμορφωθούν με ορισμένες διατάξεις του ενωσιακού δικαίου σχετικά με την ανανέωση ή την παράταση της ισχύος πιστοποιητικών, αδειών και εγκρίσεων ή με την ολοκλήρωση άλλων ενεργειών που είναι αναγκαίες για τη διατήρηση της ισχύος τους, όπως συνέβαινε κατά τη διάρκεια της άνοιξης του 2020. Για τους ίδιους λόγους, οι αρμόδιες αρχές των κρατών μελών ενδέχεται να μην είναι σε θέση να συμμορφωθούν με τις υποχρεώσεις που ορίζει το ενωσιακό δίκαιο και να διασφαλίσουν τη διεκπεραίωση των σχετικών αιτήσεων που υποβάλλουν οι μεταφορείς προτού λήξουν οι ισχύουσες προθεσμίες.
                  
               
                     (6)
                  
                  
                     Ως εκ τούτου, είναι αναγκαίο να θεσπιστούν μέτρα για την επίλυση των εν λόγω προβλημάτων, καθώς και για τη διασφάλιση ασφάλειας δικαίου και της ορθής εφαρμογής των σχετικών πράξεων. Για τον σκοπό αυτό θα πρέπει να προβλεφθούν προσαρμογές, ιδίως όσον αφορά ορισμένες προθεσμίες, σε συνδυασμό με τη δυνατότητα της Επιτροπής να επιτρέπει παρατάσεις κατόπιν αιτήσεως οποιουδήποτε κράτους μέλους.
                  
               
                     (7)
                  
                  
                     Η οδηγία 2003/59/ΕΚ του Ευρωπαϊκού Κοινοβουλίου και του Συμβουλίου (5) θεσπίζει τους εφαρμοστέους κανόνες σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών. Οι οδηγοί αυτοί πρέπει να κατέχουν πιστοποιητικό επαγγελματικής ικανότητας (ΠΕΙ) και να αποδεικνύουν ότι έχουν ολοκληρώσει την περιοδική κατάρτιση με την κατοχή άδειας οδήγησης ή δελτίου επιμόρφωσης οδηγού στο οποίο καταχωρίζεται η περιοδική κατάρτιση. Λόγω των δυσκολιών για τον κάτοχο ΠΕΙ ολοκλήρωσης της περιοδικής κατάρτισης και ανανέωσης του ΠΕΙ που πιστοποιεί την ολοκλήρωση της εν λόγω περιοδικής κατάρτισης εξαιτίας των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, είναι αναγκαίο να παραταθεί η ισχύς του εν λόγω ΠΕΙ κατά 10 μήνες από την ημερομηνία λήξη του, ώστε να εξασφαλιστεί η συνέχεια των οδικών μεταφορών. Τα ΠΕΙ, των οποίων η ισχύς έχει ήδη παραταθεί σύμφωνα με τον κανονισμό (ΕΕ) 2020/698 θα πρέπει, λαμβανομένων υπόψη των υφιστάμενων περιορισμών καθώς και για λόγους οδικής ασφάλειας, ωσαύτως να τύχουν μιας μόνο πρόσθετης παράτασης για εύλογο χρονικό διάστημα.
                  
               
                     (8)
                  
                  
                     Η οδηγία 2006/126/ΕΚ του Ευρωπαϊκού Κοινοβουλίου και του Συμβουλίου (6) θεσπίζει κανόνες για τις άδειες οδήγησης. Προβλέπει την αμοιβαία αναγνώριση των αδειών οδήγησης που εκδίδουν τα κράτη μέλη με βάση ενωσιακό υπόδειγμα άδειας οδήγησης και θεσπίζει σειρά ελάχιστων απαιτήσεων για τις εν λόγω άδειες. Ειδικότερα, οι οδηγοί μηχανοκίνητων οχημάτων πρέπει να διαθέτουν έγκυρη άδεια οδήγησης, η οποία πρέπει να ανανεώνεται ή, σε ορισμένες περιπτώσεις, να αντικαθίσταται μετά τη λήξη της διοικητικής της ισχύος. Λόγω των δυσκολιών ανανέωσης των αδειών οδήγησης εξαιτίας των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, είναι αναγκαίο να παραταθεί η ισχύς ορισμένων αδειών οδήγησης κατά 10 μήνες από την ημερομηνία λήξης τους, ώστε να εξασφαλιστεί η συνέχεια της οδικής κινητικότητας. Οι άδειες οδήγησης, των οποίων η ισχύς έχει ήδη παραταθεί σύμφωνα με τον κανονισμό (ΕΕ) 2020/698 θα πρέπει, λαμβανομένων υπόψη των υφιστάμενων περιορισμών καθώς και για λόγους οδικής ασφάλειας, ωσαύτως να τύχουν μιας μόνο πρόσθετης παράτασης για εύλογο χρονικό διάστημα.
                  
               
                     (9)
                  
                  
                     Ο κανονισμός (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου (7) θεσπίζει κανόνες για τους ταχογράφους στις οδικές μεταφορές. Η συμμόρφωση με τους κανόνες για τον χρόνο οδήγησης, τον χρόνο εργασίας και τις περιόδους ανάπαυσης, όπως ορίζονται στον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου (8) και στην οδηγία 2002/15/ΕΚ του Ευρωπαϊκού Κοινοβουλίου και του Συμβουλίου (9), είναι ουσιαστικής σημασίας για τη διασφάλιση του θεμιτού ανταγωνισμού και της οδικής ασφάλειας. Λόγω της ανάγκης να εξασφαλιστεί η συνέχεια της παροχής υπηρεσιών οδικών μεταφορών, παρά τις δυσκολίες κατά την εκτέλεση των περιοδικών επιθεωρήσεων των ταχογράφων λόγω των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, οι επιθεωρήσεις που αναφέρονται στο άρθρο 23 παράγραφος 1 του κανονισμού (ΕΕ) αριθ. 165/2014 οι οποίες θα έπρεπε να έχουν διενεργηθεί μεταξύ της 1ης Σεπτεμβρίου 2020 και της 30ής Ιουνίου 2021 θα πρέπει πλέον να διενεργηθούν το αργότερο 10 μήνες μετά την ημερομηνία κατά την οποία έπρεπε να έχουν διενεργηθεί σύμφωνα με το εν λόγω άρθρο. Για τον ίδιο λόγο, οι δυσκολίες ανανέωσης και αντικατάστασης των καρτών οδηγού λόγω των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 δικαιολογούν για τους σκοπούς αυτούς τη χορήγηση πρόσθετης προθεσμίας στις αρμόδιες αρχές των κρατών μελών. Στις περιπτώσεις αυτές, οι οδηγοί θα πρέπει να είναι σε θέση και να υποχρεούνται να καταφύγουν σε βιώσιμες εναλλακτικές λύσεις για την καταγραφή των απαραίτητων πληροφοριών σχετικά με τον χρόνο οδήγησης, τον χρόνο εργασίας και τις περιόδους ανάπαυσης, έως ότου λάβουν νέα κάρτα.
                  
               
                     (10)
                  
                  
                     Η οδηγία 2014/45/ΕΕ του Ευρωπαϊκού Κοινοβουλίου και του Συμβουλίου (10) θεσπίζει κανόνες για τους περιοδικούς τεχνικούς ελέγχους των μηχανοκίνητων οχημάτων και των ρυμουλκουμένων τους. Ο περιοδικός τεχνικός έλεγχος είναι ένα σύνθετο έργο με το οποίο εξασφαλίζεται ότι τα οχήματα διατηρούνται καθ’ όλη τη διάρκεια της χρήσης τους σε ασφαλή και αποδεκτή περιβαλλοντικά κατάσταση. Λόγω δυσκολιών διενέργειας των περιοδικών τεχνικών ελέγχων ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, οι περιοδικοί τεχνικοί έλεγχοι που έπρεπε να έχουν διενεργηθεί μεταξύ της 1ης Σεπτεμβρίου 2020 και της 30ής Ιουνίου 2021 θα πρέπει πλέον να διενεργηθούν σε μεταγενέστερη ημερομηνία, αλλά το αργότερο 10 μήνες μετά την αρχική προθεσμία και τα σχετικά πιστοποιητικά θα πρέπει να εξακολουθήσουν να ισχύουν έως την εν λόγω μεταγενέστερη ημερομηνία.
                  
               
                     (11)
                  
                  
                     Ο κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου (11) θεσπίζει κοινούς κανόνες όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα. Η συνεχιζόμενη πανδημία COVID-19 και η επακόλουθη κρίση στον τομέα της δημόσιας υγείας μετά τις 31 Αυγούστου 2020, έχουν ως αποτέλεσμα ορισμένες μεταφορικές επιχειρήσεις να μην μπορούν πλέον να ικανοποιήσουν τις απαιτήσεις σχετικά με το όχημα ή τα οχήματα που πρέπει να έχουν στη διάθεσή τους και να χρησιμοποιούν οι εν λόγω επιχειρήσεις. Οι περιστάσεις αυτές έχουν επίσης σοβαρές επιπτώσεις για την οικονομική κατάσταση του τομέα, και ορισμένες μεταφορικές επιχειρήσεις δεν ικανοποιούν πλέον την απαίτηση της οικονομικής επιφάνειας. Δεδομένης της μειωμένης δραστηριότητας λόγω της κρίσης στον τομέα της δημόσιας υγείας, αναμένεται ότι οι επιχειρήσεις θα χρειαστούν περισσότερο χρόνο απ’ ό,τι συνήθως για να δείξουν ότι οι απαιτήσεις σχετικά με το όχημα ή τα οχήματα που πρέπει να έχουν στη διάθεσή τους και να χρησιμοποιούν οι εν λόγω επιχειρήσεις ή η απαίτηση της οικονομικής επιφάνειας ικανοποιούνται εκ νέου σε μόνιμη βάση. Είναι συνεπώς σκόπιμο να παραταθούν από 6 σε 12 μήνες οι μέγιστες προθεσμίες για τους σκοπούς αυτούς στο άρθρο 13 παράγραφος 1 στοιχεία β) και γ) του κανονισμού (ΕΚ) αριθ. 1071/2009, σχετικά με την αξιολόγηση των απαιτήσεων αναφορικά με το όχημα ή τα οχήματα που έχουν στη διάθεσή τους και χρησιμοποιούν οι ενδιαφερόμενες επιχειρήσεις οδικών μεταφορών, όπως αναφέρεται στο άρθρο 5 στοιχεία β) και γ) του εν λόγω κανονισμού, και της απαίτησης για την οικονομική επιφάνεια αυτών των επιχειρήσεων, εφόσον οι εν λόγω αξιολογήσεις καλύπτουν ολόκληρη την περίοδο μεταξύ 1ης Σεπτεμβρίου 2020 και 30ής Ιουνίου 2021, ή μέρος αυτής. Όταν έχει ήδη διαπιστωθεί μη συμμόρφωση με οιαδήποτε από τις εν λόγω απαιτήσεις και δεν έχει ακόμα εκπνεύσει η προθεσμία που έχει ορίσει η αρμόδια αρχή, η τελευταία θα πρέπει να είναι σε θέση να παρατείνει την εν λόγω προθεσμία συνολικά σε 12 μήνες.
                  
               
                     (12)
                  
                  
                     Ο κανονισμός (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου (12) και ο κανονισμός (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου (13) θεσπίζουν κοινούς κανόνες για την πρόσβαση στην αγορά διεθνών οδικών εμπορευματικών μεταφορών και την πρόσβαση στη διεθνή αγορά υπηρεσιών μεταφορών με πούλμαν και λεωφορεία, αντίστοιχα. Για τις διεθνείς οδικές εμπορευματικές μεταφορές και τις διεθνείς μεταφορές επιβατών με πούλμαν και λεωφορεία απαιτείται, μεταξύ άλλων, η κατοχή κοινοτικής άδειας και, στην περίπτωση οδηγών που είναι υπήκοοι τρίτων χωρών και εκτελούν εμπορευματικές μεταφορές, η βεβαίωση οδηγού. Η λειτουργία τακτικών γραμμών με λεωφορεία και πούλμαν υπόκειται επίσης σε χορήγηση έγκρισης. Οι εν λόγω άδειες, βεβαιώσεις και εγκρίσεις μπορούν να ανανεωθούν, αφού εξακριβωθεί ότι εξακολουθούν να πληρούνται οι σχετικές προϋποθέσεις. Λόγω των δυσκολιών ανανέωσης των αδειών, των βεβαιώσεων και των εγκρίσεων εξαιτίας των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, είναι αναγκαίο να παραταθεί η ισχύς τους κατά 10 μήνες από την ημερομηνία λήξης τους, ώστε να εξασφαλιστεί η συνέχεια των οδικών μεταφορών.
                  
               
                     (13)
                  
                  
                     Η οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου (14) θεσπίζει κανόνες για την ασφάλεια των σιδηροδρόμων. Λαμβανομένων υπόψη των μέτρων εγκλεισμού σε συνδυασμό με τον πρόσθετο φόρτο εργασίας που συνεπάγεται η ανάσχεση της πανδημίας COVID-19, η οποία συνεχίστηκε και μετά τις 31 Αυγούστου 2020, οι εθνικές αρχές, οι σιδηροδρομικές επιχειρήσεις και οι διαχειριστές υποδομής αντιμετωπίζουν δυσκολίες όσον αφορά την ανανέωση των ενιαίων πιστοποιητικών ασφάλειας και, ενόψει της επικείμενης λήξης ισχύος των υφιστάμενων εγκρίσεων ασφάλειας, την έκδοση των εγκρίσεων αυτών για μεταγενέστερη περίοδο που προβλέπεται αντιστοίχως στα άρθρα 10 και 12 της εν λόγω οδηγίας. Ως εκ τούτου, η προθεσμία για την ανανέωση των ενιαίων πιστοποιητικών ασφάλειας θα πρέπει να παραταθεί κατά 10 μήνες, και τα σχετικά υφιστάμενα ενιαία πιστοποιητικά ασφάλειας θα πρέπει να παραμείνουν σε ισχύ αναλόγως. Ομοίως, η ισχύς αυτών των εγκρίσεων ασφάλειας θα πρέπει να παραταθεί κατά 10 μήνες από την ημερομηνία λήξης τους.
                  
               
                     (14)
                  
                  
                     Σύμφωνα με το άρθρο 33 παράγραφος 2 της οδηγίας (ΕΕ) 2016/798, ορισμένα κράτη μέλη παρέτειναν την περίοδο μεταφοράς της εν λόγω οδηγίας στο εθνικό δίκαιο έως τις 16 Ιουνίου 2020. Η οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου (15) για την τροποποίηση της οδηγίας (ΕΕ) 2016/798 παρέσχε τη δυνατότητα στα εν λόγω κράτη μέλη να παρατείνουν περαιτέρω την περίοδο μεταφοράς στο εθνικό δίκαιο έως την 31η Οκτωβρίου 2020. Συνεπώς, οι κανόνες της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου (16) εξακολούθησαν να ισχύουν στα εν λόγω κράτη μέλη έως την 31η Οκτωβρίου 2020 και τα σχετικά κράτη μέλη εξακολουθούν να έχουν το δικαίωμα έκδοσης πιστοποιητικών ασφαλείας και εγκρίσεων ασφάλειας δυνάμει της οδηγίας 2004/49/ΕΚ. Τα πιστοποιητικά ασφαλείας που εκδίδονται βάσει της οδηγίας 2004/49/ΕΚ παραμένουν σε ισχύ έως την ημερομηνία λήξης τους, σύμφωνα με την οδηγία (ΕΕ) 2016/798. Είναι επομένως αναγκαίο να προβλεφθεί επίσης παράταση των προθεσμιών για την ανανέωση των πιστοποιητικών ασφαλείας και των εγκρίσεων ασφαλείας που έχουν εκδοθεί δυνάμει των άρθρων 10 και 11 της οδηγίας 2004/49/ΕΚ και να διευκρινιστεί ότι τα πιστοποιητικά ασφαλείας και οι εγκρίσεις ασφαλείας εξακολουθούν αντίστοιχα να ισχύουν.
                  
               
                     (15)
                  
                  
                     Η οδηγία 2007/59/ΕΚ του Ευρωπαϊκού Κοινοβουλίου και του Συμβουλίου (17) θεσπίζει κανόνες σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό σύστημα της Ένωσης. Το άρθρο 14 παράγραφος 5 και το άρθρο 16 της εν λόγω οδηγίας ορίζουν ότι η ισχύς των αδειών μηχανοδηγού περιορίζεται σε 10 έτη και υπόκειται σε περιοδικούς ελέγχους. Λόγω των δυσχερειών όσον αφορά την ανανέωση αδειών συνεπεία των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, η ισχύς των αδειών που λήγουν μεταξύ της 1ης Σεπτεμβρίου 2020 και της 30ής Ιουνίου 2021 θα πρέπει να παραταθεί για περίοδο 10 μηνών από την ημερομηνία λήξης τους. Ομοίως, στους μηχανοδηγούς θα πρέπει να χορηγηθούν επιπλέον 10 μήνες για την ολοκλήρωση των περιοδικών ελέγχων.
                  
               
                     (16)
                  
                  
                     Με την οδηγία 2012/34/ΕΕ του Ευρωπαϊκού Κοινοβουλίου και του Συμβουλίου (18) δημιουργείται ενιαίος ευρωπαϊκός σιδηροδρομικός χώρος. Βάσει του άρθρου 23 παράγραφος 2 της εν λόγω οδηγίας, οι αρχές έκδοσης αδειών μπορούν να προβαίνουν σε τακτά διαστήματα σε επανεξέταση προκειμένου να διαπιστώσουν αν μια σιδηροδρομική επιχείρηση εξακολουθεί να εκπληρώνει τις υποχρεώσεις που προβλέπονται στο κεφάλαιο III της εν λόγω οδηγίας σχετικά με την αδειοδότησή της. Βάσει του άρθρου 24 παράγραφος 3 της εν λόγω οδηγίας, οι αρχές αδειοδότησης μπορούν να αναστείλουν ή να ανακαλέσουν μια άδεια λόγω μη συμμόρφωσης προς τις απαιτήσεις χρηματοοικονομικής επιφάνειας και μπορούν να χορηγήσουν προσωρινή άδεια μέχρις ότου αναδιοργανωθεί η σιδηροδρομική επιχείρηση, με την προϋπόθεση ότι δεν διακυβεύεται η ασφάλεια. Λόγω των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, οι αρχές έκδοσης αδειών αντιμετωπίζουν σοβαρές δυσκολίες όσον αφορά τη διενέργεια τακτικών επανεξετάσεων σε σχέση με τις υφιστάμενες άδειες και τη λήψη των σχετικών αποφάσεων όσον αφορά την έκδοση νέων αδειών μετά τη λήξη προσωρινής άδειας. Συνεπώς, οι προθεσμίες για τη διενέργεια τακτικών επανεξετάσεων των αδειών που λήγουν, σύμφωνα με την εν λόγω οδηγία, μεταξύ 1ης Σεπτεμβρίου 2020 και 30ής Ιουνίου 2021 θα πρέπει να παραταθούν κατά 10 μήνες. Ομοίως, η ισχύς των προσωρινών αδειών που λήγουν μεταξύ 1ης Σεπτεμβρίου 2020 και 30ής Ιουνίου 2021 θα πρέπει να παραταθούν κατά 10 μήνες.
                  
               
                     (17)
                  
                  
                     Το άρθρο 25 παράγραφος 2 της οδηγίας 2012/34/ΕΕ απαιτεί οι αρχές έκδοσης των αδειών να αποφασίζουν επί των αιτήσεων αδειοδότησης εντός τριών μηνών από την υποβολή όλων των σχετικών πληροφοριών, ιδίως δε των στοιχείων που αναφέρονται στο παράρτημα III της εν λόγω οδηγίας. Λόγω δυσχερειών κατά τη λήψη των σχετικών αποφάσεων συνεπεία των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, είναι αναγκαίο να παραταθεί η εν λόγω προθεσμία κατά επτά μήνες.
                  
               
                     (18)
                  
                  
                     Οι σιδηροδρομικές επιχειρήσεις που ήταν οικονομικά σταθερές πριν από την έξαρση της νόσου COVID-19 αντιμετωπίζουν προβλήματα ρευστότητας που θα μπορούσαν να οδηγήσουν σε αναστολή ή ανάκληση της άδειάς τους ή ενδεχομένως αντικατάστασή της από προσωρινή άδεια χωρίς να υπάρχει διαρθρωτική οικονομική ανάγκη. Η χορήγηση προσωρινής άδειας σύμφωνα με το άρθρο 24 παράγραφος 3 της οδηγίας 2012/34/ΕΕ θα μπορούσε να στείλει αρνητικό μήνυμα στην αγορά σχετικά με την ικανότητα επιβίωσης σιδηροδρομικών επιχειρήσεων, το οποίο με τη σειρά του θα επιδείνωνε τα, υπό άλλες συνθήκες προσωρινά, οικονομικά τους προβλήματα. Σύμφωνα με τον κανονισμό (ΕΕ) 2020/698 και δεδομένης της συνεχιζόμενης κρίσης της νόσου COVID-19 μετά τις 31 Αυγούστου 2020, θα πρέπει επομένως να προβλεφθεί ότι εάν η αρχή έκδοσης των αδειών, με βάση τον έλεγχο που διενήργησε κατά την περίοδο μεταξύ 1ης Σεπτεμβρίου 2020 και 30ής Ιουνίου 2021, διαπιστώσει ότι μια σιδηροδρομική επιχείρηση δεν μπορεί πλέον να συμμορφωθεί με τις απαιτήσεις σχετικά με τη χρηματοοικονομική επιφάνεια, θα πρέπει να μπορεί να αποφασίσει, πριν τις 30 Ιουνίου 2021, να μην αναστείλει ή να μην ανακαλέσει την άδεια της σχετικής σιδηροδρομικής επιχείρησης, εφόσον δεν διακυβεύεται η ασφάλεια και εφόσον υπάρχει ρεαλιστική προοπτική ικανοποιητικής χρηματοοικονομικής ανασυγκρότησης της σιδηροδρομικής επιχείρησης εντός των επόμενων επτά μηνών. Μετά τις 30 Ιουνίου 2021, η σιδηροδρομική επιχείρηση θα πρέπει να υπόκειται στους γενικούς κανόνες που προβλέπονται στο άρθρο 24 παράγραφος 1 της οδηγίας 2012/34/ΕΕ.
                  
               
                     (19)
                  
                  
                     Η οδηγία 96/50/ΕΚ του Συμβουλίου (19) θεσπίζει προϋποθέσεις για την απόκτηση του εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Ένωση. Μετά τη συμπλήρωση του 65ου έτους, οι κάτοχοι πιστοποιητικού κυβερνήτη σκάφους πρέπει να υποβάλλονται σε περιοδικές ιατρικές εξετάσεις. Λόγω των μέτρων που λαμβάνονται σε σχέση με τη συνεχιζόμενη κρίση της νόσου COVID-19 μετά τις 31 Αυγούστου 2020, και ιδίως της περιορισμένης πρόσβασης σε ιατρικές υπηρεσίες για ιατρικές εξετάσεις, οι κάτοχοι πιστοποιητικού κυβερνήτη σκάφους ενδέχεται να μην μπορούν να υποβληθούν στις απαιτούμενες ιατρικές εξετάσεις όπως οφείλουν εντός της περιόδου την οποία αφορούν τα εν λόγω μέτρα. Ως εκ τούτου, για τις περιπτώσεις στις οποίες η προθεσμία για την υποβολή σε ιατρικές εξετάσεις θα είχε διαφορετικά λήξει ή θα έληγε μεταξύ 1ης Σεπτεμβρίου 2020 και 30ής Ιουνίου 2021, η προθεσμία αυτή θα πρέπει να παραταθεί κατά 10 μήνες σε καθεμία από τις αντίστοιχες περιπτώσεις. Τα σχετικά πιστοποιητικά κυβερνήτη σκάφους θα πρέπει να εξακολουθήσουν να ισχύουν αναλόγως.
                  
               
                     (20)
                  
                  
                     Η οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου (20) θεσπίζει τεχνικές προδιαγραφές για τα πλοία εσωτερικής ναυσιπλοΐας. Το άρθρο 10 της εν λόγω οδηγίας περιορίζει την περίοδο ισχύος των ενωσιακών πιστοποιητικών εσωτερικής ναυσιπλοΐας. Επιπλέον, το άρθρο 28 της οδηγίας (ΕΕ) 2016/1629 προβλέπει ότι τα έγγραφα που εμπίπτουν στο πεδίο εφαρμογής της εν λόγω οδηγίας και έχουν εκδοθεί από τις αρμόδιες αρχές των κρατών μελών πριν από τις 6 Οκτωβρίου 2018 δυνάμει της οδηγίας που ίσχυε προηγουμένως, δηλαδή της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου (21), παραμένουν σε ισχύ μέχρι να λήξουν. Τα μέτρα που λαμβάνονται λόγω της συνεχιζόμενης κρίσης της νόσου COVID-19 μετά τις 31 Αυγούστου 2020 μπορεί να καταστήσουν πρακτικά ανέφικτο και ενίοτε αδύνατο για τις αρμόδιες αρχές να διενεργήσουν τους τεχνικούς ελέγχους προκειμένου να παραταθεί η ισχύς των σχετικών πιστοποιητικών ή, στην περίπτωση των εγγράφων που αναφέρονται στο άρθρο 28 της οδηγίας (ΕΕ) 2016/1629, να γίνει η αντικατάστασή τους. Ως εκ τούτου, για να επιτραπεί η συνέχιση της λειτουργίας των σχετικών σκαφών εσωτερικής ναυσιπλοΐας, είναι σκόπιμο να παραταθεί για περίοδο 10 μηνών η ισχύς των ενωσιακών πιστοποιητικών εσωτερικής ναυσιπλοΐας και των εγγράφων που εμπίπτουν στο πεδίο εφαρμογής του άρθρου 28 της οδηγίας (ΕΕ) 2016/1629 τα οποία διαφορετικά θα είχαν λήξει ή θα έληγαν μεταξύ 1ης Σεπτεμβρίου 2020 και 30ής Ιουνίου 2021.
                  
               
                     (21)
                  
                  
                     Ο κανονισμός (ΕΚ) αριθ. 725/2004 του Ευρωπαϊκού Κοινοβουλίου και του Συμβουλίου (22) θεσπίζει κανόνες για τη βελτίωση της ασφάλειας στα πλοία και στις λιμενικές εγκαταστάσεις. Η οδηγία 2005/65/ΕΚ του Ευρωπαϊκού Κοινοβουλίου και του Συμβουλίου (23) θεσπίζει μέτρα για την ενίσχυση της ασφάλειας των λιμένων ενόψει απειλών για συμβάντα που θέτουν σε κίνδυνο την ασφάλεια. Η οδηγία διασφαλίζει επίσης ότι τα μέτρα ασφάλειας που λαμβάνονται κατ’ εφαρμογή των διατάξεων του κανονισμού (ΕΚ) αριθ. 725/2004 αξιοποιούν τα οφέλη της ενισχυμένης ασφάλειας των λιμένων. H συνεχιζόμενη κρίση της νόσου COVID-19 μετά τις 31 Αυγούστου 2020 καθιστά δύσκολο για τις αρχές των κρατών μελών να διενεργούν επιθεωρήσεις και ελέγχους της ναυτικής ασφάλειας με σκοπό την ανανέωση ορισμένων εγγράφων στον τομέα της ναυτικής ασφάλειας. Ως εκ τούτου, είναι αναγκαίο να παραταθούν οι προθεσμίες για την επανεξέταση των αξιολογήσεων ασφάλειας και των σχεδίων ασφάλειας που απαιτούνται από τις εν λόγω ενωσιακές νομικές πράξεις κατά εύλογο χρονικό διάστημα, ώστε να παρασχεθεί στα κράτη μέλη και στον ναυτιλιακό κλάδο μια ευέλικτη και ρεαλιστική προσέγγιση και να παραμείνουν ανοικτές οι βασικές αλυσίδες εφοδιασμού, χωρίς να διακυβεύεται η ασφάλεια. Θα πρέπει επίσης να παρέχεται ευελιξία όσον αφορά το χρονικό πλαίσιο εντός του οποίου οι εν λόγω ενωσιακές νομικές πράξεις απαιτούν να διεξαχθούν οι ασκήσεις ασφάλειας στη θάλασσα.
                  
               
                     (22)
                  
                  
                     Όταν ένα κράτος μέλος θεωρεί ότι η εφαρμογή των κανόνων από τους οποίους ο παρών κανονισμός παρεκκλίνει και οι οποίοι αφορούν, μεταξύ άλλων, την ανανέωση ή παράταση πιστοποιητικών, αδειών και εγκρίσεων, ενδέχεται να καταστεί πρακτικά ανέφικτη πέραν των ημερομηνιών που προβλέπονται στον παρόντα κανονισμό λόγω μέτρων τα οποία έλαβε για την πρόληψη ή την ανάσχεση της διασποράς της νόσου COVID-19, η Επιτροπή θα πρέπει, εάν ζητηθεί από το εν λόγω κράτος μέλος έως την 31η Μαΐου 2021, να εξουσιοδοτηθεί να επιτρέπει στο ενδιαφερόμενο κράτος μέλος να παρατείνει περαιτέρω, κατά περίπτωση, τις περιόδους που ορίζονται στον παρόντα κανονισμό, υπό την προϋπόθεση ότι η παράταση αυτή δεν συνεπάγεται δυσανάλογους κινδύνους ιδίως όσον αφορά την ασφάλεια και την προστασία των μεταφορών. Προκειμένου να κατοχυρωθεί τόσο ασφάλεια δικαίου όσο και η προστασία ή η ασφάλεια των μεταφορών, η εν λόγω παράταση θα πρέπει να περιορίζεται στην αναγκαία χρονική περίοδο κατά την οποία είναι πιθανόν να παραμείνει ανέφικτη η ολοκλήρωση διατυπώσεων, διαδικασιών, ελέγχων και κατάρτισης, και η οποία σε κάθε περίπτωση δεν θα πρέπει να υπερβαίνει τους έξι μήνες.
                  
               
                     (23)
                  
                  
                     Η κρίση της νόσου COVID-19 έχει επηρεάσει ολόκληρη την Ένωση, όχι όμως με ομοιόμορφο τρόπο. Τα κράτη μέλη επλήγησαν σε διαφορετικούς βαθμούς και σε διαφορετικές χρονικές περιόδους. Δεδομένου ότι οι παρεκκλίσεις από τους κανόνες που κανονικά θα ίσχυαν θα πρέπει να είναι περιορισμένες στον αναγκαίο βαθμό, θα πρέπει, σε σχέση με την οδηγία 2003/59/ΕΚ, την οδηγία 2006/126/ΕΚ, τον κανονισμό (ΕΕ) αριθ. 165/2014, την οδηγία 2014/45/ΕΕ, τον κανονισμό (ΕΚ) αριθ. 1072/2009, τον κανονισμό (ΕΚ) αριθ. 1073/2009, την οδηγία (ΕΕ) 2016/798, την οδηγία 2004/49/ΕΚ, την οδηγία 2007/59/ΕΚ, την οδηγία 2012/34/ΕΕ, την οδηγία 96/50/ΕΚ, την οδηγία (ΕΕ) 2016/1629, τον κανονισμό (ΕΚ) αριθ. 725/2004 και την οδηγία 2005/65/ΕΚ, να είναι δυνατόν για τα κράτη μέλη να συνεχίσουν να εφαρμόζουν τις εν λόγω νομικές πράξεις χωρίς να εφαρμόζουν τις παρεκκλίσεις που προβλέπονται στον παρόντα κανονισμό όταν η εφαρμογή των εν λόγω νομικών πράξεων έχει παραμείνει εφικτή. Το ίδιο θα πρέπει να ισχύει όταν ένα κράτος μέλος αντιμετώπισε τέτοιες δυσκολίες αλλά θέσπισε κατάλληλα εθνικά μέτρα για την άμβλυνσή τους. Τα κράτη μέλη που επιλέγουν να κάνουν χρήση της δυνατότητας αυτής δεν θα πρέπει, ωστόσο, να εμποδίζουν οικονομικούς φορείς ή άτομα από το να στηρίζονται στις παρεκκλίσεις που προβλέπονται στον παρόντα κανονισμό και εφαρμόζονται σε άλλο κράτος μέλος, και θα πρέπει, ιδίως, να αναγνωρίζουν πιστοποιητικά, άδειες και εγκρίσεις των οποίων η ισχύς έχει παραταθεί από τον παρόντα κανονισμό. Για να διασφαλιστεί η ασφάλεια δικαίου, το ενδιαφερόμενο κράτος μέλος θα πρέπει να κοινοποιήσει στην Επιτροπή την απόφασή του να μην εφαρμόσει στο έδαφός του τις παρεκκλίσεις που προβλέπονται στον παρόντα κανονισμό προτού αυτός καταστεί πλήρως εφαρμοστέος στις 6 Μαρτίου 2021.
                  
               
                     (24)
                  
                  
                     Ο παρών κανονισμός δεν θα πρέπει να θίγει τα δικαιώματα που έχουν χορηγηθεί με αποφάσεις της Επιτροπής οι οποίες εκδόθηκαν σύμφωνα με τον κανονισμό (ΕΕ) 2020/698, βάσει των οποίων επιτρέπεται στα κράτη μέλη να παρατείνουν ορισμένες περιόδους που αναφέρονται στον εν λόγω κανονισμό, και τα οποία οδήγησαν σε παρατάσεις πέραν εκείνων που προβλέπονται στον παρόντα κανονισμό.
                  
               
                     (25)
                  
                  
                     Τα κράτη μέλη θα πρέπει να καταβάλουν προσπάθεια για να ρυθμίσουν άμεσα θέματα ανανέωσης ή παράτασης πιστοποιητικών, αδειών και εγκρίσεων, των οποίων η ισχύς δεν έχει παραταθεί σύμφωνα με τον παρόντα κανονισμό.
                  
               
                     (26)
                  
                  
                     Η μεταβατική περίοδος που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (24) έληξε στις 31 Δεκεμβρίου 2020, συνεπώς καμία από τις διατάξεις του παρόντος κανονισμού δεν θα πρέπει να εφαρμόζεται στο Ηνωμένο Βασίλειο, ακόμα και στο βαθμό που αφορούν περιόδους πριν από την εν λόγω ημερομηνία.
                  
               
                     (27)
                  
                  
                     Δεδομένου ότι οι στόχοι του παρόντος κανονισμού, δηλαδή η παράταση των προθεσμιών που ορίζονται στο ενωσιακό δίκαιο για την ανανέωση και παράταση της ισχύος ορισμένων πιστοποιητικών, αδειών και εγκρίσεων και την αναβολή ορισμένων περιοδικών ελέγχων και περιοδικών καταρτίσεων στους τομείς των οδικών, σιδηροδρομικών και εσωτερικών πλωτών μεταφορών και της ασφάλειας στη θάλασσα σε απόκριση στις έκτακτες περιστάσεις που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020 στους τομείς των οδικών, σιδηροδρομικών και εσωτερικών πλωτών μεταφορών και τη ναυτική ασφάλεια, δεν μπορούν να επιτευχθούν επαρκώς από τα κράτη μέλη, και μπορούν, λόγω της κλίμακας και των αποτελεσμάτων της προτεινόμενης δράσης, να επιτευχθούν καλύτερα σε ενωσιακό επίπεδο, η Ένωση μπορεί να θεσπίσει μέτρα σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση (ΣΕΕ). Σύμφωνα με την αρχή της αναλογικότητας, όπως διατυπώνεται στο προαναφερόμενο άρθρο, ο παρών κανονισμός δεν υπερβαίνει τα αναγκαία όρια για την επίτευξη των εν λόγω στόχων.
                  
               
                     (28)
                  
                  
                     Λόγω του επείγοντος χαρακτήρα που έλαβε η αντιμετώπιση των περιστάσεων που προκλήθηκαν από τη συνεχιζόμενη κρίση της νόσου COVID-19 μετά τις 31 Αυγούστου 2020, θεωρείται σκόπιμο να προβλεφθεί εξαίρεση από την περίοδο των οκτώ εβδομάδων που αναφέρεται στο άρθρο 4 του πρωτοκόλλου αριθ. 1 σχετικά με το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη ΣΕΕ, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας.
                  
               
                     (29)
                  
                  
                     Λόγω του απρόβλεπτου και αιφνίδιου χαρακτήρα της έξαρσης της νόσου COVID-19 καθώς και της απρόσμενης διάρκειάς της, ήταν αδύνατο να θεσπιστούν εγκαίρως όλα τα σχετικά μέτρα. Για τον λόγο αυτό, οι διατάξεις του παρόντος κανονισμού θα πρέπει επίσης να καλύπτουν την περίοδο πριν από την έναρξη ισχύος του. Δεδομένης της φύσης των εν λόγω διατάξεων, μια τέτοια προσέγγιση δεν έχει ως αποτέλεσμα την παραβίαση των θεμιτών προσδοκιών των ενδιαφερομένων.
                  
               
                     (30)
                  
                  
                     Ενόψει της επιτακτικής ανάγκης να αντιμετωπιστούν οι καταστάσεις που προκλήθηκαν από την κρίση της νόσου COVID-19 στους τομείς των οδικών, σιδηροδρομικών και εσωτερικών πλωτών μεταφορών και της ασφάλειας στη θάλασσα, παρέχοντας παράλληλα στα κράτη μέλη εύλογη προθεσμία να ενημερώσουν την Επιτροπή αν αποφασίσουν να μην εφαρμόσουν ορισμένες παρεκκλίσεις που ορίζονται στον παρόντα κανονισμό, ο παρών κανονισμός θα πρέπει να αρχίσει να ισχύει επειγόντως την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, προκειμένου να διασφαλιστεί η κατά το δυνατόν συντόμευση καταστάσεων έλλειψης ασφάλειας δικαίου που επηρεάζουν πολλές αρχές και φορείς των μεταφορών σε διαφόρους κλάδους των μεταφορών, ιδίως όταν οι σχετικές προθεσμίες έχουν εκπνεύσει,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Με τον παρόντα κανονισμό θεσπίζονται ειδικά και προσωρινά μέτρα για την ανανέωση και την παράταση της περιόδου ισχύος ορισμένων πιστοποιητικών, αδειών και εγκρίσεων και την αναβολή ορισμένων περιοδικών ελέγχων και περιοδικής κατάρτισης ως αντίδραση στις έκτακτες περιστάσεις που προκαλούνται από τη συνεχιζόμενη κρίση της νόσου COVID-19 στους τομείς των οδικών, σιδηροδρομικών και εσωτερικών πλωτών μεταφορών και της ασφάλειας στη θάλασσα, και παρατείνει ορισμένες περιόδους που αναφέρονται στον κανονισμό (ΕΕ) 2020/698.
         
         
            Άρθρο 2
            Παράταση των προθεσμιών που προβλέπονται στην οδηγία 2003/59/ΕΚ
            
               1.   Κατά παρέκκλιση από το άρθρο 8 παράγραφοι 2 και 3 της οδηγίας 2003/59/ΕΚ, οι προθεσμίες για την ολοκλήρωση από κάτοχο πιστοποιητικού επαγγελματικής ικανότητας («ΠΕΙ») της περιοδικής κατάρτισης, οι οποίες, σύμφωνα με τις εν λόγω διατάξεις, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών σε κάθε περίπτωση. Τα ΠΕΙ παραμένουν αναλόγως σε ισχύ.
            
            
               2.   Οι προθεσμίες για την ολοκλήρωση περιοδικής κατάρτισης από τον κάτοχο ΠΕΙ, οι οποίες σύμφωνα με το άρθρο 2 του κανονισμού (ΕΕ) 2020/698 θα είχαν κανονικά λήξει ή θα έληγαν μεταξύ 1ης Σεπτεμβρίου 2020 και 30ής Ιουνίου 2021, θεωρείται ότι παρατείνονται ή ότι έχουν παραταθεί για έξι μήνες ή έως την 1η Ιουλίου 2021, ανάλογα με το ποια ημερομηνία είναι μεταγενέστερη. Τα ΠΕΙ παραμένουν αντιστοίχως σε ισχύ.
            
            
               3.   Η ισχύς της σήμανσης του εναρμονισμένου ενωσιακού κωδικού «95» που προβλέπεται στο παράρτημα I της οδηγίας 2006/126/ΕΚ, η οποία προστίθεται από τις αρμόδιες αρχές είτε στην άδεια οδήγησης είτε στο δελτίο επιμόρφωσης οδηγού που αναφέρεται στο άρθρο 10 παράγραφος 1 της οδηγίας 2003/59/ΕΚ με βάση τα ΠΕΙ που αναφέρονται στην παράγραφο 1 του εν λόγω άρθρου, θεωρείται ότι παρατείνεται ή έχει παραταθεί για περίοδο 10 μηνών από την ημερομηνία που αναγράφεται σε κάθε τέτοια άδεια ή δελτίο επιμόρφωσης οδηγού.
            
            
               4.   Η ισχύς της καταχώρισης του εναρμονισμένου κωδικού «95» της Ένωσης που προβλέπεται στο παράρτημα I της οδηγίας 2006/126/ΕΚ, ο οποίος τίθεται από τις αρμόδιες αρχές είτε στην άδεια οδήγησης είτε στο δελτίο επιμόρφωσης οδηγού του άρθρου 10 παράγραφος 1 της οδηγίας 2003/59/ΕΚ με βάση τα ΠΕΙ της παραγράφου 1 του εν λόγω άρθρου, η οποία σύμφωνα με το άρθρο 2 του κανονισμού (ΕΕ) 2020/698 θα είχε κανονικά λήξει ή θα έληγε μεταξύ 1ης Σεπτεμβρίου 2020 και 30ής Ιουνίου 2021, θεωρείται ότι παρατείνεται ή ότι έχει παραταθεί για έξι μήνες ή έως την 1η Ιουλίου 2021, ανάλογα με το ποια ημερομηνία είναι μεταγενέστερη.
            
            
               5.   Η ισχύς των δελτίων επιμόρφωσης οδηγού που αναφέρονται στο παράρτημα II της οδηγίας 2003/59/ΕΚ, τα οποία διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών από την ημερομηνία λήξης που αναφέρεται σε κάθε τέτοιο δελτίο.
            
            
               6.   Η ισχύς των δελτίων επιμόρφωσης οδηγού που αναφέρονται στο παράρτημα II της οδηγίας 2003/59/ΕΚ, η οποία σύμφωνα με το άρθρο 2 του κανονισμού (ΕΕ) 2020/698 θα είχε κανονικά λήξει ή θα έληγε μεταξύ 1ης Σεπτεμβρίου 2020 και 30ής Ιουνίου 2021, θεωρείται ότι παρατείνεται ή ότι έχει παραταθεί για έξι μήνες ή έως την 1η Ιουλίου 2021, ανάλογα με το ποια ημερομηνία είναι μεταγενέστερη.
            
            
               7.   Όταν ένα κράτος μέλος θεωρεί ότι η ολοκλήρωση της περιοδικής κατάρτισης ή η πιστοποίησή της, η σήμανση του εναρμονισμένου ενωσιακού κωδικού «95» ή η ανανέωση των δελτίων επιμόρφωσης οδηγού είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1, 3 και 5, κατά περίπτωση. Η αίτηση αυτή μπορεί να αφορά τις περιόδους μεταξύ 1ης Σεπτεμβρίου 2020 και 30ής Ιουνίου 2021 ή την περίοδο των 10 μηνών που ορίζεται στις παραγράφους 1, 3 και 5, κατά περίπτωση, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               8.   Όταν, κατόπιν αίτησης που υποβάλλεται σύμφωνα με την παράγραφο 7, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1, 3 και 5, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ολοκλήρωση της εν λόγω περιοδικής κατάρτισης ή η σχετική πιστοποίηση, η σήμανση του εναρμονισμένου ενωσιακού κωδικού «95» ή η ανανέωση των δελτίων επιμόρφωσης οδηγού και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               9.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ολοκλήρωση της περιοδικής κατάρτισης ή της σχετικής πιστοποίησης, τη σήμανση του εναρμονισμένου ενωσιακού κωδικού «95» ή την ανανέωση των δελτίων επιμόρφωσης οδηγού κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1, 2, 3, 4, 5 ή 6. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1, 2, 3, 4, 5 ή 6 όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1, 2, 3, 4, 5 ή 6 οι οποίες ισχύουν σε άλλο κράτος μέλος.
            
         
         
            Άρθρο 3
            Παράταση των προθεσμιών που προβλέπονται στην οδηγία 2006/126/ΕΚ
            
               1.   Κατά παρέκκλιση από το άρθρο 7 της οδηγίας 2006/126/ΕΚ και το σημείο 3 στοιχείο δ) του παραρτήματος I της εν λόγω οδηγίας, η ισχύς των αδειών οδήγησης, οι οποίες, σύμφωνα με τις εν λόγω διατάξεις, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών από την ημερομηνία λήξης ισχύος που αναφέρεται σε κάθε άδεια οδήγησης.
            
            
               2.   Η ισχύς των αδειών οδήγησης που αναφέρονται στο άρθρο 7 της οδηγίας 2006/126/ΕΚ και στο σημείο 3 στοιχείο δ) του παραρτήματος I της οδηγίας αυτής, η οποία σύμφωνα με το άρθρο 3 του κανονισμού (ΕΕ) 2020/698 θα είχε κανονικά λήξει ή θα έληγε μεταξύ 1ης Σεπτεμβρίου 2020 και 30ής Ιουνίου 2021, θεωρείται ότι παρατείνεται ή ότι έχει παραταθεί για έξι μήνες ή έως την 1η Ιουλίου 2021, ανάλογα με το ποια ημερομηνία είναι μεταγενέστερη.
            
            
               3.   Όταν ένα κράτος μέλος θεωρεί ότι η ανανέωση των αδειών οδήγησης είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στην παράγραφο 1. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που προσδιορίζονται στην παράγραφο 1, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των αδειών οδήγησης και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση των αδειών οδήγησης κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει την παράγραφο 1 ή 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει την παράγραφο 1 ή 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στην παράγραφο 1 ή 2 οι οποίες ισχύουν σε άλλο κράτος μέλος.
            
         
         
            Άρθρο 4
            Παράταση των προθεσμιών που προβλέπονται στον κανονισμό (ΕΕ) αριθ. 165/2014
            
               1.   Κατά παρέκκλιση από το άρθρο 23 του κανονισμού (ΕΕ) αριθ. 165/2014, οι τακτικές επιθεωρήσεις που προβλέπονται στην παράγραφο 1 του εν λόγω άρθρου, οι οποίες διαφορετικά θα έπρεπε να είχαν διενεργηθεί ή θα έπρεπε να διενεργηθούν μεταξύ της 1ης Σεπτεμβρίου 2020 και της 30ής Ιουνίου 2021, σύμφωνα με την εν λόγω παράγραφο, διενεργούνται το αργότερο 10 μήνες μετά την ημερομηνία κατά την οποία διαφορετικά θα είχαν διενεργηθεί σύμφωνα με το εν λόγω άρθρο.
            
            
               2.   Κατά παρέκκλιση από το άρθρο 28 του κανονισμού (ΕΕ) αριθ. 165/2014, όταν ένας οδηγός υποβάλλει αίτηση ανανέωσης της κάρτας οδηγού, σύμφωνα με την παράγραφο 1 του εν λόγω άρθρου, μεταξύ της 1ης Σεπτεμβρίου 2020 και της 30ής Ιουνίου 2021, οι αρμόδιες αρχές των κρατών μελών χορηγούν νέα κάρτα οδηγού το αργότερο δύο μήνες από την παραλαβή της αίτησης. Έως ότου ο οδηγός λάβει νέα κάρτα οδηγού από τις αρχές έκδοσης των καρτών, εφαρμόζεται αναλόγως στον οδηγό το άρθρο 35 παράγραφος 2 του εν λόγω κανονισμού, εφόσον ο οδηγός μπορεί να αποδείξει ότι έχει υποβληθεί αίτηση ανανέωσης της κάρτας οδηγού, σύμφωνα με το άρθρο 28 παράγραφος 1 του εν λόγω κανονισμού.
            
            
               3.   Κατά παρέκκλιση από το άρθρο 29 παράγραφος 4 του κανονισμού (ΕΕ) αριθ. 165/2014, όταν ένας οδηγός υποβάλλει αίτηση αντικατάστασης της κάρτας οδηγού, σύμφωνα με την παράγραφο 4 του εν λόγω άρθρου, μεταξύ της 1ης Σεπτεμβρίου 2020 και της 30ής Ιουνίου 2021, οι αρμόδιες αρχές των κρατών μελών χορηγούν κάρτα αντικατάστασης το αργότερο δύο μήνες από την παραλαβή της αίτησης. Κατά παρέκκλιση από το άρθρο 29 παράγραφος 5 του κανονισμού (ΕΕ) αριθ. 165/2014, ο οδηγός μπορεί να συνεχίσει να οδηγεί μέχρι την παραλαβή νέας κάρτας οδηγού από τις αρχές έκδοσης καρτών, υπό τον όρο ότι ο οδηγός μπορεί να αποδείξει ότι η κάρτα οδηγού επεστράφη στην αρμόδια αρχή όταν η κάρτα είχε φθαρεί ή παρουσίαζε ελάττωμα και ότι ζητήθηκε η αντικατάστασή της.
            
            
               4.   Όταν ένα κράτος μέλος θεωρεί ότι οι τακτικές επιθεωρήσεις, η ανανέωση των καρτών οδηγού ή η αντικατάσταση των καρτών οδηγού, όπως απαιτείται βάσει του κανονισμού (ΕΕ) αριθ. 165/2014, είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1, 2 και 3, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, την περίοδο των 10 μηνών ή τις ισχύουσες προθεσμίες για την έκδοση νέας κάρτας οδηγού, ή οποιονδήποτε συνδυασμό τους. Υποβάλλεται στην Επιτροπή έως την 31η Μαΐου 2021.
            
            
               5.   Όταν, κατόπιν αίτησης που υποβάλλεται σύμφωνα με την παράγραφο 4, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1, 2 και 3, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνουν ανέφικτες οι τακτικές επιθεωρήσεις, η ανανέωση των καρτών οδηγού ή η αντικατάσταση των καρτών οδηγού και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               6.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη τη διεξαγωγή τακτικών επιθεωρήσεων, την ανανέωση καρτών οδηγού ή την αντικατάσταση καρτών οδηγού κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1, 2 και 3. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1, 2 και 3, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1, 2 και 3 οι οποίες ισχύουν σε άλλο κράτος μέλος.
            
         
         
            Άρθρο 5
            Παράταση των προθεσμιών που προβλέπονται στην οδηγία 2014/45/ΕΕ
            
               1.   Κατά παρέκκλιση από το άρθρο 5 παράγραφος 1 και το άρθρο 10 παράγραφος 1 της οδηγίας 2014/45/ΕΕ και το σημείο 8 του παραρτήματος II της εν λόγω οδηγίας, οι προθεσμίες για τη διενέργεια των τεχνικών ελέγχων, οι οποίοι, σύμφωνα με τις εν λόγω διατάξεις, διαφορετικά θα έπρεπε να είχαν πραγματοποιηθεί ή θα έπρεπε να πραγματοποιηθούν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών.
            
            
               2.   Κατά παρέκκλιση από το άρθρο 8 της οδηγίας 2014/45/ΕΕ και το σημείο 8 του παραρτήματος II της εν λόγω οδηγίας, η ισχύς των πιστοποιητικών τεχνικού ελέγχου με ημερομηνία λήξης μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών.
            
            
               3.   Όταν ένα κράτος μέλος θεωρεί ότι η διενέργεια τεχνικών ελέγχων ή η σχετική πιστοποίηση είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η διενέργεια τεχνικών ελέγχων ή η σχετική πιστοποίηση και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη τη διενέργεια τεχνικών ελέγχων ή τη σχετική πιστοποίηση κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 6
            Παράταση των προθεσμιών που προβλέπονται στον κανονισμό (ΕΚ) αριθ. 1071/2009
            
               1.   Κατά παρέκκλιση από το άρθρο 13 παράγραφος 1 στοιχεία β) και γ) του κανονισμού (ΕΚ) αριθ. 1071/2009, όταν αρμόδια αρχή διαπιστώνει, όσον αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ότι δεν πληρούνται οι απαιτήσεις σχετικά με το όχημα ή τα οχήματα που πρέπει να έχει στη διάθεσή της και να χρησιμοποιεί η επιχείρηση οδικών μεταφορών, όπως καθορίζονται στο άρθρο 5 στοιχεία β) και γ) του εν λόγω κανονισμού, ή διαπιστώνει, βάσει των ετήσιων λογαριασμών και βεβαιώσεων που αναφέρονται στο άρθρο 7 παράγραφοι 1 και 2 του εν λόγω κανονισμού, για τις λογιστικές χρήσεις που καλύπτουν το σύνολο ή μέρος της περιόδου μεταξύ της 1ης Σεπτεμβρίου 2020 και της 30ής Ιουνίου 2021, ότι μια επιχείρηση μεταφορών δεν πληροί την απαίτηση της οικονομικής επιφάνειας που προβλέπεται στο άρθρο 3 παράγραφος 1 στοιχείο γ) του εν λόγω κανονισμού, οι προθεσμίες που ορίζονται από την αρμόδια αρχή για τους σκοπούς του άρθρου 13 παράγραφος 1 στοιχεία β) και γ) του εν λόγω κανονισμού δεν υπερβαίνει τους 12 μήνες.
            
            
               2.   Κατά παρέκκλιση από το άρθρο 13 παράγραφος 1 στοιχεία β) και γ) του κανονισμού (ΕΚ) αριθ. 1071/2009, όταν η αρμόδια αρχή έχει διαπιστώσει, μεταξύ της 28ης Μαΐου 2020 και της 23ης Φεβρουαρίου 2021, ότι μια επιχείρηση μεταφορών δεν πληροί τις απαιτήσεις σχετικά με το όχημα ή τα οχήματα που πρέπει να έχει στη διάθεσή της και να χρησιμοποιεί η επιχείρηση οδικών μεταφορών, όπως καθορίζονται στο άρθρο 5 στοιχεία β) και γ) του εν λόγω κανονισμού, ή την απαίτηση της οικονομικής επιφάνειας που προβλέπεται στο άρθρο 3 παράγραφος 1 στοιχείο γ) του εν λόγω κανονισμού, και έχει ορίσει προθεσμία εντός της οποίας η επιχείρηση μεταφορών οφείλει να διορθώσει την κατάσταση, η αρμόδια αρχή μπορεί να παρατείνει την εν λόγω προθεσμία, υπό την προϋπόθεση ότι η προθεσμία δεν έχει λήξει έως τις 23 Φεβρουαρίου 2021. Η προθεσμία που παρατείνεται με τον τρόπο αυτό δεν μπορεί να υπερβαίνει τους 12 μήνες.
            
         
         
            Άρθρο 7
            Παράταση των προθεσμιών που προβλέπονται στον κανονισμό (ΕΚ) αριθ. 1072/2009
            
               1.   Κατά παρέκκλιση από το άρθρο 4 παράγραφος 2 του κανονισμού (ΕΚ) αριθ. 1072/2009, η ισχύς των κοινοτικών αδειών, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών. Τα επικυρωμένα γνήσια αντίγραφα εξακολουθούν να ισχύουν αναλόγως.
            
            
               2.   Κατά παρέκκλιση από το άρθρο 5 παράγραφος 7 του κανονισμού (ΕΚ) αριθ. 1072/2009, η ισχύς των βεβαιώσεων οδηγού, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών.
            
            
               3.   Όταν ένα κράτος μέλος θεωρεί ότι η ανανέωση κοινοτικών αδειών ή βεβαιώσεων οδηγού είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση κοινοτικών αδειών ή βεβαιώσεων οδηγού και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση κοινοτικών αδειών ή βεβαιώσεων οδηγού κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 8
            Παράταση των προθεσμιών που προβλέπονται στον κανονισμό (ΕΚ) αριθ. 1073/2009
            
               1.   Κατά παρέκκλιση από το άρθρο 4 παράγραφος 4 του κανονισμού (ΕΚ) αριθ. 1073/2009, η ισχύς των κοινοτικών αδειών, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών. Τα επικυρωμένα γνήσια αντίγραφα εξακολουθούν να ισχύουν αναλόγως.
            
            
               2.   Κατά παρέκκλιση από το άρθρο 8 παράγραφος 3 του κανονισμού (ΕΚ) αριθ. 1073/2009, οι αποφάσεις επί των αιτήσεων χορήγησης άδειας τακτικών υπηρεσιών, που υποβάλλονται από τους μεταφορείς μεταξύ της 1ης Σεπτεμβρίου 2020 και της 30ής Ιουνίου 2021, λαμβάνονται από την εκδίδουσα αρχή εντός έξι μηνών από την ημερομηνία υποβολής της αίτησης. Κατά παρέκκλιση από το άρθρο 8 παράγραφος 2 του κανονισμού (ΕΚ) αριθ. 1073/2009, οι αρμόδιες αρχές των κρατών μελών των οποίων έχει ζητηθεί η συμφωνία στο πλαίσιο τέτοιας αίτησης, σύμφωνα με την παράγραφο 1 του εν λόγω άρθρου, κοινοποιούν στην εκδίδουσα αρχή την απόφασή τους επί της αίτησης εντός τριών μηνών. Εάν η εκδίδουσα αρχή δεν λάβει απάντηση εντός τριών μηνών, θεωρείται ότι οι εν λόγω αρχές έχουν συμφωνήσει και η εκδίδουσα αρχή μπορεί να χορηγήσει την άδεια.
            
            
               3.   Όταν ένα κράτος μέλος θεωρεί ότι η ανανέωση των κοινοτικών αδειών είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στην παράγραφο 1. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών, ή και τις δύο. Υποβάλλεται στην Επιτροπή το αργότερο έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που προσδιορίζονται στην παράγραφο 1, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των κοινοτικών αδειών και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση κοινοτικών αδειών οδήγησης κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει την παράγραφο 1. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει την παράγραφο 1, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στην παράγραφο 1 οι οποίες ισχύουν σε άλλο κράτος μέλος.
            
         
         
            Άρθρο 9
            Παράταση των προθεσμιών που προβλέπονται στην οδηγία (ΕΕ) 2016/798
            
               1.   Κατά παρέκκλιση από το άρθρο 10 παράγραφος 13 της οδηγίας (ΕΕ) 2016/798, οι προθεσμίες για την ανανέωση των ενιαίων πιστοποιητικών ασφάλειας, τα οποία διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών. Τα σχετικά ενιαία πιστοποιητικά ασφάλειας εξακολουθούν να ισχύουν αναλόγως.
            
            
               2.   Κατά παρέκκλιση από το άρθρο 12 παράγραφος 2 της οδηγίας (ΕΕ) 2016/798, η ισχύς των εγκρίσεων ασφάλειας, οι οποίες, σύμφωνα με την εν λόγω διάταξη, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών.
            
            
               3.   Όταν ένα κράτος μέλος θεωρεί ότι η ανανέωση των ενιαίων πιστοποιητικών ασφάλειας, που έχουν εκδοθεί σύμφωνα με το άρθρο 10 παράγραφος 8 της οδηγίας (ΕΕ) 2016/798, ή η παράταση της περιόδου ισχύος των εγκρίσεων ασφάλειας είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών που ορίζεται στις παραγράφους 1 και 2, αντιστοίχως, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των ενιαίων πιστοποιητικών ασφάλειας ή η παράταση της περιόδου ισχύος των εγκρίσεων ασφάλειας και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση των ενιαίων πιστοποιητικών ασφάλειας, που έχουν εκδοθεί σύμφωνα με το άρθρο 10 παράγραφος 8 της οδηγίας (ΕΕ) 2016/798, ή την παράταση της περιόδου ισχύος των εγκρίσεων ασφάλειας κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2 του παρόντος άρθρου. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 10
            Παράταση των προθεσμιών που προβλέπονται στην οδηγία 2004/49/ΕΚ
            
               1.   Κατά παρέκκλιση από το άρθρο 10 παράγραφος 5 της οδηγίας 2004/49/ΕΚ, οι προθεσμίες για την ανανέωση των πιστοποιητικών ασφάλειας, τα οποία διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών. Τα σχετικά πιστοποιητικά ασφάλειας εξακολουθούν να ισχύουν αναλόγως.
            
            
               2.   Κατά παρέκκλιση από το άρθρο 11 παράγραφος 2 της οδηγίας 2004/49/ΕΚ, οι προθεσμίες για την ανανέωση των εγκρίσεων ασφάλειας, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών. Οι σχετικές εγκρίσεις ασφάλειας εξακολουθούν να ισχύουν αναλόγως.
            
            
               3.   Όταν ένα κράτος μέλος θεωρεί ότι η ανανέωση των πιστοποιητικών ασφάλειας ή των εγκρίσεων ασφάλειας είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών που ορίζεται στις παραγράφους 1 και 2, αντιστοίχως, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των πιστοποιητικών ασφάλειας ή των εγκρίσεων ασφάλειας και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση των πιστοποιητικών ασφάλειας ή των εγκρίσεων ασφάλειας κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 11
            Παράταση των προθεσμιών που προβλέπονται στην οδηγία 2007/59/ΕΚ
            
               1.   Κατά παρέκκλιση από το άρθρο 14 παράγραφος 5 της οδηγίας 2007/59/ΕΚ, οι άδειες, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών από την ημερομηνία λήξης ισχύος κάθε τέτοιας άδειας.
            
            
               2.   Κατά παρέκκλιση από το άρθρο 16 και τα παραρτήματα II και VII της οδηγίας 2007/59/ΕΚ, οι προθεσμίες για την ολοκλήρωση των περιοδικών ελέγχων, οι οποίες, σύμφωνα με τις εν λόγω διατάξεις, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών σε κάθε περίπτωση. Οι άδειες που αναφέρονται στο άρθρο 14 και τα πιστοποιητικά που αναφέρονται στο άρθρο 15 της εν λόγω οδηγίας εξακολουθούν να ισχύουν αναλόγως.
            
            
               3.   Όταν ένα κράτος μέλος θεωρεί ότι η ανανέωση των αδειών ή η ολοκλήρωση των περιοδικών ελέγχων είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών που ορίζεται στις παραγράφους 1 και 2, αντιστοίχως, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των αδειών ή η ολοκλήρωση των περιοδικών ελέγχων και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση των αδειών ή την ολοκλήρωση των περιοδικών ελέγχων κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 12
            Παράταση των προθεσμιών που προβλέπονται στην οδηγία 2012/34/ΕΕ
            
               1.   Κατά παρέκκλιση από το άρθρο 23 παράγραφος 2 της οδηγίας 2012/34/ΕΕ, όταν ο φορέας έκδοσης των αδειών έχει προβλέψει επανεξέταση σε τακτά χρονικά διαστήματα, οι προθεσμίες για την πραγματοποίηση της τακτικής επανεξέτασης, οι οποίες, σύμφωνα με τις εν λόγω διατάξεις, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών.
            
            
               2.   Κατά παρέκκλιση από το άρθρο 24 παράγραφος 3 της οδηγίας 2012/34/ΕΕ, η ισχύς των προσωρινών αδειών, οι οποίες διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών από την ημερομηνία λήξης ισχύος που αναφέρεται σε κάθε προσωρινή άδεια.
            
            
               3.   Κατά παρέκκλιση από το άρθρο 25 παράγραφος 2 της οδηγίας 2012/34/ΕΕ, ο φορέας έκδοσης των αδειών αποφασίζει επί των αιτήσεων που υποβάλλονται μεταξύ της 1ης Σεπτεμβρίου 2020 και της 30ής Ιουνίου 2021 το αργότερο εντός 10 μηνών από την υποβολή όλων των σχετικών πληροφοριών, ιδίως δε των στοιχείων που αναφέρονται στο παράρτημα III της εν λόγω οδηγίας.
            
            
               4.   Όταν ένα κράτος μέλος θεωρεί ότι η διενέργεια τακτικής επανεξέτασης ή η άρση της αναστολής των αδειών ή η έκδοση νέων αδειών, σε περιπτώσεις που οι άδειες έχουν προηγουμένως ανακληθεί, είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               5.   Όταν, κατόπιν αίτησης που υποβάλλεται σύμφωνα με την παράγραφο 4, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η άρση της αναστολής των αδειών ή η έκδοση νέων αδειών, σε περιπτώσεις που οι άδειες έχουν προηγουμένως ανακληθεί, και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               6.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη τη διενέργεια τακτικής επανεξέτασης ή την άρση της αναστολής των αδειών ή την έκδοση νέων αδειών, σε περιπτώσεις που οι άδειες έχουν προηγουμένως ανακληθεί, κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 13
            Αντιμετώπιση των αδειών σιδηροδρομικών επιχειρήσεων βάσει της οδηγίας 2012/34/ΕΕ σε περίπτωση μη συμμόρφωσης με τις απαιτήσεις χρηματοοικονομικής επιφάνειας
            Κατά παρέκκλιση από το άρθρο 24 παράγραφος 1 της οδηγίας 2012/34/ΕΕ, εάν ο φορέας έκδοσης των αδειών, βάσει εξέτασης που αναφέρεται στην εν λόγω διάταξη, η οποία διενεργήθηκε κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, διαπιστώσει ότι μια σιδηροδρομική επιχείρηση δεν μπορεί πλέον να συμμορφωθεί με τις απαιτήσεις σχετικά με τη χρηματοοικονομική επιφάνεια, που αναφέρονται στο άρθρο 20 της εν λόγω οδηγίας, μπορεί, πριν από την 30ή Ιουνίου 2021, να αποφασίσει να μην αναστείλει ή να μην ανακαλέσει την άδεια της εν λόγω σιδηροδρομικής επιχείρησης, εφόσον δεν διακυβεύεται η ασφάλεια και με την προϋπόθεση ότι υπάρχει ρεαλιστική προοπτική ικανοποιητικής χρηματοοικονομικής ανασυγκρότησης της σιδηροδρομικής επιχείρησης εντός των επόμενων επτά μηνών.
         
         
            Άρθρο 14
            Παράταση των προθεσμιών που προβλέπονται στην οδηγία 96/50/ΕΚ
            
               1.   Κατά παρέκκλιση από το άρθρο 6 παράγραφος 2 της οδηγίας 96/50/ΕΚ, οι προθεσμίες για την υποβολή σε ιατρικές εξετάσεις, οι οποίες, σύμφωνα με την εν λόγω διάταξη, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, για περίοδο 10 μηνών. Τα πιστοποιητικά κυβερνήτη σκάφους των προσώπων που υπόκεινται στην υποχρέωση υποβολής σε ιατρικές εξετάσεις, που αναφέρεται στο άρθρο 6 παράγραφος 2 της εν λόγω οδηγίας, εξακολουθούν να ισχύουν αναλόγως.
            
            
               2.   Όταν ένα κράτος μέλος θεωρεί ότι η ολοκλήρωση των ιατρικών εξετάσεων είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στην παράγραφο 1. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών που ορίζεται στην παράγραφο 1, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               3.   Όταν, κατόπιν αίτησης που υποβάλλεται σύμφωνα με την παράγραφο 2, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που προσδιορίζονται στην παράγραφο 1, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ολοκλήρωση των ιατρικών εξετάσεων και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               4.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την τήρηση των προθεσμιών για την υποβολή σε ιατρικές εξετάσεις κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει την παράγραφο 1. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Κράτος μέλος το οποίο αποφάσισε να μην εφαρμόσει την παράγραφο 1, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στην παράγραφο 1 οι οποίες ισχύουν σε άλλο κράτος μέλος.
            
         
         
            Άρθρο 15
            Παράταση των προθεσμιών που προβλέπονται στην οδηγία (ΕΕ) 2016/1629
            
               1.   Κατά παρέκκλιση από το άρθρο 10 της οδηγίας (ΕΕ) 2016/1629, η ισχύς των ενωσιακών πιστοποιητικών εσωτερικής ναυσιπλοΐας, τα οποία διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών.
            
            
               2.   Κατά παρέκκλιση από το άρθρο 28 της οδηγίας (ΕΕ) 2016/1629, η ισχύς των εγγράφων που εμπίπτουν στο πεδίο εφαρμογής της εν λόγω οδηγίας και έχουν εκδοθεί από τις αρμόδιες αρχές των κρατών μελών βάσει της οδηγίας 2006/87/ΕΚ πριν από την 6η Οκτωβρίου 2018, τα οποία, σύμφωνα με τη διάταξη αυτή, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνεται, ή ότι έχει παραταθεί, για περίοδο 10 μηνών.
            
            
               3.   Όταν ένα κράτος μέλος θεωρεί ότι η ανανέωση των ενωσιακών πιστοποιητικών εσωτερικής ναυσιπλοΐας ή εγγράφων που αναφέρονται στην παράγραφο 2 είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021 ή την περίοδο των 10 μηνών που ορίζεται στις παραγράφους 1 και 2, αντιστοίχως, ή και τις δύο. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ανανέωση των ενωσιακών πιστοποιητικών εσωτερικής ναυσιπλοΐας ή εγγράφων που αναφέρονται στην παράγραφο 2 και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη την ανανέωση των ενωσιακών πιστοποιητικών εσωτερικής ναυσιπλοΐας ή εγγράφων που αναφέρονται στις παραγράφους 1 και 2 κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
               Το κράτος μέλος το οποίο αποφάσισε να μην εφαρμόσει τις παραγράφους 1 και 2, όπως προβλέπεται στο πρώτο εδάφιο της παρούσας παραγράφου, δεν εμποδίζει τις διασυνοριακές δραστηριότητες οποιουδήποτε οικονομικού φορέα ή προσώπου που βασίστηκε στις παρεκκλίσεις που ορίζονται στις παραγράφους 1 και 2 οι οποίες ισχύουν σε άλλο κράτος μέλος.
            
         
         
            Άρθρο 16
            Παράταση των προθεσμιών που προβλέπονται στον κανονισμό (ΕΚ) αριθ. 725/2004
            
               1.   Κατά παρέκκλιση από το άρθρο 3 παράγραφος 6 του κανονισμού (ΕΚ) αριθ. 725/2004, οι προθεσμίες για τη διενέργεια της περιοδικής αναθεώρησης των αξιολογήσεων ασφάλειας των λιμενικών εγκαταστάσεων, οι οποίες, σύμφωνα με την εν λόγω διάταξη, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, έως τις 30 Σεπτεμβρίου 2021.
            
            
               2.   Κατά παρέκκλιση από τα τμήματα 13.7 και 18.6 του παραρτήματος III μέρος Β του κανονισμού (ΕΚ) αριθ. 725/2004, οι προθεσμίες των 18 μηνών για την πραγματοποίηση των διαφόρων τύπων ασκήσεων, οι οποίες, σύμφωνα με τις εν λόγω διατάξεις, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, κατά 10 μήνες σε κάθε περίπτωση, αλλά πάντως όχι πέραν της 30ής Σεπτεμβρίου 2021.
            
            
               3.   Όταν ένα κράτος μέλος θεωρεί ότι η διενέργεια αξιολογήσεων ασφάλειας των λιμενικών εγκαταστάσεων που αναφέρονται στο άρθρο 3 παράγραφος 6 του κανονισμού (ΕΚ) αριθ. 725/2004 ή των διαφόρων τύπων ασκήσεων, που αναφέρονται στα τμήματα 13.7 και 18.6 του παραρτήματος III μέρος Β του κανονισμού (ΕΚ) αριθ. 725/2004, είναι πιθανόν να παραμείνει ανέφικτη και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων και των προθεσμιών που ορίζονται στις παραγράφους 1 και 2 του παρόντος άρθρου, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, τις προθεσμίες ή την περίοδο των 10 μηνών που ορίζεται στις παραγράφους 1 και 2 του παρόντος άρθρου, αντιστοίχως, ή οποιονδήποτε συνδυασμό τους. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων και των προθεσμιών που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η διενέργεια αξιολογήσεων ασφάλειας των λιμενικών εγκαταστάσεων ή των διαφόρων τύπων ασκήσεων και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη τη διενέργεια αξιολογήσεων ασφάλειας των λιμενικών εγκαταστάσεων που αναφέρονται στο άρθρο 3 παράγραφος 6 του κανονισμού (ΕΚ) αριθ. 725/2004 ή των διαφόρων τύπων ασκήσεων, που αναφέρονται στα τμήματα 13.7 και 18.6 του παραρτήματος III μέρος Β του κανονισμού (ΕΚ) αριθ. 725/2004, κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2 του παρόντος άρθρου. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
            
         
         
            Άρθρο 17
            Παράταση των προθεσμιών που προβλέπονται στην οδηγία 2005/65/ΕΚ
            
               1.   Κατά παρέκκλιση από το άρθρο 10 της οδηγίας 2005/65/ΕΚ, οι προθεσμίες για τη διενέργεια της αναθεώρησης των αξιολογήσεων ασφάλειας λιμένα και των σχεδίων ασφαλείας λιμένα, οι οποίες, σύμφωνα με το εν λόγω άρθρο, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, κατά 10 μήνες σε κάθε περίπτωση, αλλά πάντως όχι πέραν της 30ής Σεπτεμβρίου 2021.
            
            
               2.   Κατά παρέκκλιση από το άρθρο 7 παράγραφος 7 και το παράρτημα III της οδηγίας 2005/65/ΕΚ, οι προθεσμίες των 18 μηνών για την ολοκλήρωση των ασκήσεων εκπαίδευσης, οι οποίες, σύμφωνα με το εν λόγω παράρτημα, διαφορετικά θα είχαν λήξει ή θα έληγαν μεταξύ της 1ης Σεπτεμβρίου 2020 και της 30ής Ιουνίου 2021, θεωρείται ότι παρατείνονται, ή ότι έχουν παραταθεί, κατά 10 μήνες σε κάθε περίπτωση, αλλά πάντως όχι πέραν της 30ής Σεπτεμβρίου 2021.
            
            
               3.   Όταν ένα κράτος μέλος θεωρεί ότι η διενέργεια της αναθεώρησης των αξιολογήσεων ασφάλειας λιμένα και των σχεδίων ασφάλειας λιμένα ή η ολοκλήρωση των ασκήσεων εκπαίδευσης είναι πιθανόν να παραμείνουν ανέφικτες και πέραν της 30ής Ιουνίου 2021, λόγω των μέτρων που έχει λάβει και που αποσκοπούν στην πρόληψη ή την ανάσχεση της εξάπλωσης της COVID-19, μπορεί να υποβάλει αιτιολογημένη αίτηση για την έγκριση παράτασης των περιόδων και των προθεσμιών που ορίζονται στις παραγράφους 1 και 2, κατά περίπτωση. Η αίτηση αυτή μπορεί να αφορά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, τις προθεσμίες ή την περίοδο των 10 μηνών που ορίζεται στις παραγράφους 1 και 2, αντιστοίχως, ή οποιονδήποτε συνδυασμό τους. Υποβάλλεται στην Επιτροπή έως την 31η Μαΐου 2021.
            
            
               4.   Όταν, κατόπιν αίτησης που υποβάλλεται σύμφωνα με την παράγραφο 3, η Επιτροπή διαπιστώσει ότι πληρούνται οι απαιτήσεις της εν λόγω παραγράφου και ότι η αιτούμενη παράταση δεν συνεπάγεται δυσανάλογους κινδύνους όσον αφορά την ασφάλεια και την προστασία των μεταφορών, εκδίδει απόφαση που επιτρέπει στο οικείο κράτος μέλος να εφαρμόσει παράταση των περιόδων και των προθεσμιών που ορίζονται στις παραγράφους 1 και 2, αντιστοίχως, όπως δικαιολογείται σε κάθε περίπτωση. Η παράταση είναι περιορισμένη ώστε να αντικατοπτρίζει την περίοδο κατά την οποία είναι πιθανόν να παραμείνει ανέφικτη η ολοκλήρωση της αναθεώρησης των αξιολογήσεων ασφάλειας λιμένα και των σχεδίων ασφάλειας λιμένα ή η ολοκλήρωση των εκπαιδευτικών ασκήσεων και, σε κάθε περίπτωση, δεν υπερβαίνει τους έξι μήνες.
               Η Επιτροπή δημοσιεύει την απόφαση αυτή στην Επίσημη Εφημερίδα της Ευρωπαϊκής Ένωσης.
            
            
               5.   Όταν ένα κράτος μέλος δεν αντιμετωπίζει, και είναι απίθανο να αντιμετωπίσει, δυσχέρειες που καθιστούν ανέφικτη τη διενέργεια της αναθεώρησης των αξιολογήσεων ασφάλειας λιμένα και των σχεδίων ασφάλειας λιμένα ή την ολοκλήρωση των ασκήσεων εκπαίδευσης κατά την περίοδο μεταξύ της 1ης Σεπτεμβρίου 2020 και της 30ής Ιουνίου 2021, ως συνέπεια των έκτακτων περιστάσεων που προκλήθηκαν από τη συνεχιζόμενη κρίση της νόσου COVID-19, ή έχει λάβει κατάλληλα εθνικά μέτρα για τον μετριασμό των δυσχερειών αυτών, το εν λόγω κράτος μέλος μπορεί να αποφασίσει να μην εφαρμόσει τις παραγράφους 1 και 2. Το κράτος μέλος ενημερώνει την Επιτροπή σχετικά με την απόφασή του έως τις 3 Μαρτίου 2021. Η Επιτροπή ενημερώνει σχετικά τα υπόλοιπα κράτη μέλη και δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης.
            
         
         
            Άρθρο 18
            Αποφάσεις που εκδίδονται δυνάμει του κανονισμού (ΕΕ) 2020/698
            Ο παρών κανονισμός δεν θίγει τα δικαιώματα των κρατών μελών βάσει αποφάσεων της Επιτροπής που εκδίδονται σύμφωνα με το άρθρο 2 παράγραφος 6, το άρθρο 3 παράγραφος 3, το άρθρο 4 παράγραφος 5, το άρθρο 11 παράγραφος 4, το άρθρο 16 παράγραφος 6 και το άρθρο 17 παράγραφος 5 του κανονισμού (ΕΕ) 2020/698, στον βαθμό που οι αποφάσεις αυτές διέπουν, όσον αφορά το αντικείμενο και τις σχετικές χρονικές περιόδους, τις ίδιες περιπτώσεις με τον παρόντα κανονισμό και προβλέπουν παρατάσεις πέραν εκείνων που προβλέπονται στον παρόντα κανονισμό.
            Όταν οι εν λόγω αποφάσεις διέπουν, όσον αφορά το αντικείμενο και τις σχετικές χρονικές περιόδους, τις ίδιες περιπτώσεις με τον παρόντα κανονισμό και δεν προβλέπουν παρατάσεις πέραν εκείνων που προβλέπονται στον παρόντα κανονισμό, εφαρμόζεται ο παρών κανονισμός.
         
         
            Άρθρο 19
            Έναρξη ισχύος και εφαρμογή
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 6 Μαρτίου 2021.
            Ωστόσο, το άρθρο 2 παράγραφος 9, το άρθρο 3 παράγραφος 5, το άρθρο 4 παράγραφος 6, το άρθρο 5 παράγραφος 5, το άρθρο 7 παράγραφος 5, το άρθρο 8 παράγραφος 5, το άρθρο 9 παράγραφος 5, το άρθρο 10 παράγραφος 5, το άρθρο 11 παράγραφος 5, το άρθρο 12 παράγραφος 6, το άρθρο 14 παράγραφος 4, το άρθρο 15 παράγραφος 5,το άρθρο 16 παράγραφος 5 και το άρθρο 17 παράγραφος 5 εφαρμόζονται από τις 23 Φεβρουαρίου 2021.
            Το πρώτο, δεύτερο και τρίτο εδάφιο του παρόντος άρθρου δεν θίγουν τις αναδρομικές ισχύες που προβλέπονται στα άρθρα 2 έως 18.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Φεβρουαρίου 2021.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Γνώμη της 27ης Ιανουαρίου 2021 (δεν έχει ακόμη δημοσιευθεί στην Επίσημη Εφημερίδα).
         
            (2)  Θέση του Ευρωπαϊκού Κοινοβουλίου της 11ης Φεβρουαρίου 2021 (δεν έχει ακόμη δημοσιευτεί στην Επίσημη Εφημερίδα) και απόφαση του Συμβουλίου της 15ης Φεβρουαρίου 2021.
         
            (3)  Κανονισμός (ΕΕ) 2020/698 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για τη θέσπιση ειδικών και προσωρινών μέτρων λόγω της επιδημικής έκρηξης της COVID-19 και σχετικά με την ανανέωση ή επέκταση ορισμένων πιστοποιητικών, αδειών και εγκρίσεων και με την αναβολή ορισμένων περιοδικών ελέγχων και περιοδικής κατάρτισης σε ορισμένους τομείς της νομοθεσίας για τις μεταφορές (ΕΕ L 165 της 27.5.2020, σ. 10).
         
            (4)  Απόφαση (ΕΕ) 2020/1236 της Επιτροπής, της 25ης Αυγούστου 2020, με την οποία επιτρέπεται στις Κάτω Χώρες να εφαρμόσουν παράταση ορισμένων περιόδων που καθορίζονται στα άρθρα 2 και 3 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 282 της 31.8.2020, σ. 19)· απόφαση (ΕΕ) 2020/1235 της Επιτροπής, της 26ης Αυγούστου 2020, με την οποία επιτρέπεται στην Ελλάδα να εφαρμόσει παράταση ορισμένων περιόδων που καθορίζονται στο άρθρο 4 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 282 της 31.8.2020, σ. 17)· απόφαση (ΕΕ) 2020/1219 της Επιτροπής, της 20ής Αυγούστου 2020, με την οποία επιτρέπεται στην Ιταλία να εφαρμόσει παράταση ορισμένων περιόδων που καθορίζονται στο άρθρο 2 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 277 της 26.8.2020, σ. 16)· απόφαση (ΕΕ) 2020/1240 της Επιτροπής, της 21ης Αυγούστου 2020, με την οποία επιτρέπεται στη Βουλγαρία να εφαρμόσει παράταση της περιόδου που καθορίζεται στο άρθρο 3 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 284 της 1.9.2020, σ. 7)· απόφαση (ΕΕ) 2020/1282 της Επιτροπής, της 31ης Αυγούστου 2020, με την οποία επιτρέπεται στη Γαλλία να εφαρμόσει παράταση ορισμένων περιόδων που καθορίζονται στα άρθρα 11, 16 και 17 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 301 της 15.9.2020, σ. 9)· απόφαση (ΕΕ) 2020/1237 της Επιτροπής, της 25ης Αυγούστου 2020, με την οποία επιτρέπεται στο Ηνωμένο Βασίλειο να εφαρμόσει παράταση ορισμένων περιόδων που καθορίζονται στα άρθρα 3 και 11 του κανονισμού (ΕΕ) 2020/698 του Ευρωπαϊκού Κοινοβουλίου και του Συμβουλίου (ΕΕ L 282 της 31.8.2020, σ. 22).
         
            (5)  Οδηγία 2003/59/ΕΚ του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθ. 3820/85 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου (ΕΕ L 226 της 10.9.2003, σ. 4).
         
            (6)  Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση) (ΕΕ L 403 της 30.12.2006, σ. 18).
         
            (7)  Κανονισμός (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών, ο οποίος καταργεί τον κανονισμό (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών και τροποποιεί τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου για την εναρμόνιση ορισμένων κοινωνικών διατάξεων στον τομέα των οδικών μεταφορών (ΕΕ L 60 της 28.2.2014, σ. 1).
         
            (8)  Κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου (ΕΕ L 102 της 11.4.2006, σ. 1).
         
            (9)  Οδηγία 2002/15/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, για την οργάνωση του χρόνου εργασίας των εκτελούντων κινητές δραστηριότητες οδικών μεταφορών (ΕΕ L 80 της 23.3.2002, σ. 35).
         
            (10)  Οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ (ΕΕ L 127 της 29.4.2014, σ. 51).
         
            (11)  Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (ΕΕ L 300 της 14.11.2009, σ. 51).
         
            (12)  Κανονισμός (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τους κοινούς κανόνες πρόσβασης στην αγορά διεθνών οδικών εμπορευματικών μεταφορών (ΕΕ L 300 της 14.11.2009, σ. 72).
         
            (13)  Κανονισμός (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση κοινών κανόνων πρόσβασης στη διεθνή αγορά μεταφορών με πούλμαν και λεωφορεία και την τροποποίηση του κανονισμού (ΕΚ) αριθ. 561/2006 (ΕΕ L 300 της 14.11.2009, σ. 88).
         
            (14)  Οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για την ασφάλεια των σιδηροδρόμων (ΕΕ L 138 της 26.5.2016, σ. 102).
         
            (15)  Οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για την τροποποίηση των οδηγιών (ΕΕ) 2016/797 και (ΕΕ) 2016/798 όσον αφορά την παράταση των περιόδων μεταφοράς τους στο εθνικό δίκαιο (ΕΕ L 165 της 27.5.2020, σ. 27).
         
            (16)  Οδηγία 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (οδηγία για την ασφάλεια των σιδηροδρόμων) (ΕΕ L 164 της 30.4.2004, σ. 44).
         
            (17)  Οδηγία 2007/59/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό σύστημα της Κοινότητας (ΕΕ L 315 της 3.12.2007, σ. 51).
         
            (18)  Οδηγία 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου (ΕΕ L 343 της 14.12.2012, σ. 32).
         
            (19)  Οδηγία 96/50/ΕΚ του Συμβουλίου, της 23ης Ιουλίου 1996, σχετικά με την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (ΕΕ L 235 της 17.9.1996, σ. 31).
         
            (20)  Οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ (ΕΕ L 252 της 16.9.2016, σ. 118).
         
            (21)  Οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου (ΕΕ L 389 της 30.12.2006, σ. 1).
         
            (22)  Κανονισμός (ΕΚ) αριθ. 725/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη βελτίωση της ασφάλειας στα πλοία και στις λιμενικές εγκαταστάσεις (ΕΕ L 129 της 29.4.2004, σ. 6).
         
            (23)  Οδηγία 2005/65/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την ενίσχυση της ασφαλείας των λιμένων (ΕΕ L 310 της 25.11.2005, σ. 28).
         
            (24)  ΕΕ L 29 της 31.1.2020, σ. 7.